དུས་རབས་བཅོ་ལྔ་པའི་ནང་མི་ཉག་འཇམ་དབྱངས་གྲགས་པས་མཛད་པའིདར་རྩེ་ལྷ་མོ་བསང་མཆོད་འདོད་དོན་ལྷུན་གྲུབ་མལས།ཀྱེེ།མ་མོ་མཁའ་འགྲོ་གནས་མཆོག་དམ་པ་ལྷ་མོ་རྩེ།།དེ་ལ་གནས་པའི་ལྷ་མོ་སྨན་ཆེད་བརྒྱད།།ཞི་བའི་ཚུལ་དུ་བཞུགས་ཙམ་ནས།།ནམ་མཁའ་འཇའ་ཚོན་གུར་ཁང་ནས།།ལྷ་མོ་མང་པོའི་འཁོར་གྱིས་བསྐོར།།འཇའ་ཚོན་འོད་འབར་ཁྱུག་སེ་ཁྱུག།དྲག་པོའི་ཚུལ་དུ་བཞུགས་ཙམ་ནས།།གཡུ་འབྲུག་སྔོན་མོ་ཆིབས་སུ་བཅིབས།།བཀའ་བློན་ཆེན་པོ་བརྒྱད་ཀྱིས་བསྐོར།།ཕྱག་ན་བ་དན་ཁྲ་བོ་ཕྱར།།བཀྲ་གསལ་མེ་ཏོག་ཀུན་ཀྱིས་བསྟོད།།ལྷ་མོ་གླིང་འབུད་སི་ལི་ལི།།སྒྲུབ་ཁང་འདི་རུ་སྤྱན་འདྲེན་ན།།ཐང་ཅིག་ཡུད་ཙམ་བཞུགས་སུ་གསོལ།།དྲི་ཞིམ་གསུར་གྱིས་ཐུགས་དམ་བསྐང་།།ཁྱེད་ལ་མཆོད་པ་འབུལ་བ་ནི།།རིན་ཆེན་བཤོས་བུ་རྩེ་ལྔ་ལས།།དཀར་གསུམ་མཆོད་པ་བརྒྱད་ཀྱིས་བསྐོར།།འདོད་ཡོན་ལྔ་ཡི་མཆོད་པ་འབུལ།།རྒྱུ་ནི་རྩི་ཏོག་མར་ལས་གྲུབ།།མར་གྱི་བྱ་ཕོ་མདངས་ལྡན་དང་།།དར་སྣ་རིན་ཆེན་ལྔ་ཡིས་བརྒྱན།།དར་རྩེ་ལྷ་མོ་མཆེད་བརྒྱད་སོགས།།ལྷ་ཆེན་བརྒྱད་དང་ཀླུ་ཆེན་བརྒྱད།།གཟའ་ཆེན་བརྒྱད་དང་ཕྱོགས་སྐྱོང་བཅུ།།རྒྱལ་པོ་ཆེན་པོ་སྡེ་བཞི་དང་།།རྒྱུ་སྐར་ཉི་ཤུ་རྩ་བརྒྱད་ལ།།དྲི་ཞིམ་གསུར་གྱིས་མཆོད་པར་འབུལ།།ཁྱེད་ལ་འཕྲིན་ལས་བཅོལ་བ་ནི།།བདག་དང་ཡོན་བདག་འཁོར་བཅས་ལ།།མི་གྲངས་གྲོལ་ལ་ཕྱུགས་རྩི་འཕེལ།།ཚེ་དང་བསོད་ནམས་འཕེལ་བ་དང་།།མཆོག་དང་ཐུན་མོང་དངོས་གྲུབ་སྩོལ།།མི་མཐུན་རྐྱེན་དང་བར་ཆད་སོལ།།དགྲ་བགེགས་གདུག་རྩུབ་ཞི་བར་མཛོད།།བཅོལ་བའི་འཕྲིན་ལས་འགྲུབ་པར་མཛོད།།འཇམ་དབྱངས་གྲགས་པས་མཛད་པའི་ལྷ་མོ་རྩེ་བསང་མཆོད་རྫོགས་སོ།།ཞེས་གསུངས་པས།ལྷ་མོ་སྨན་ཆེད་བརྒྱད་ཀྱི་གནས་ཡིན་པར་བསྟན་ཏོ།།